Die kleinblaarspinnekopbos (Serruria millefolia) is 'n blomdraende struik wat tot die genus Serruria behoort en deel van die fynbos vorm. Die plant is inheems aan die Wes-Kaap en kom in die Sandveld vanaf die Bokkeveldberge-eskarp tot die Olifantsrivierberge voor. Die struik groei regop, word slegs 50 cm hoog en blom van Augustus tot Desember Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei in sandgrond op hoogtes van 350 - 800 m. In Engels staan dit as die Millileaf spiderhead bekend. http://redlist.sanbi.org/species.php?species=807-67 http://biodiversityexplorer.info/plants/proteaceae/serruria_millefolia.htm https://www.proteaatlas.org.za/spider2.htm https://www.proteaatlas.org.za/spiderid.htm